Pontosan ez az a pillanat,
amikor elkezdtem megalapítani az ún. Barkács Iskolát.
Ez egy olyan hely, ahol a gyerekek kézbe vehetik a botokat,
a kalapácsokat és egyéb veszélyes eszközöket,
és mi megbízunk bennük.
Bízunk abban, hogy nem sérülnek meg,
és hogy másnak sem okoznak sérülést.
A Barkács Iskolában nincs konkrét tanterv.
Ahogyan vizsgák sincsenek.
Senkinek sem próbálunk konkrét dolgokat megtanítani.
Amikor a gyerekek megérkeznek
egy csomó dologgal ismertetjük meg őket:
fával, szögekkel, kötelekkel és kerekekkel,
valamint sok-sok szerszámmal - igazi szerszámokkal.
Ez egy hatnapos, elmélyüléssel járó élmény a gyerekek számára.
És ezen belül, időt biztosítunk nekik.
Valamit, amiben úgy tűnik, hiányt szenvednek
a túlhajszolt életvitelük miatt.
Célunk, hogy amikor elmennek,
biztosan jobb érzékkel tudjanak elkészíteni dolgokat,
mint amikor megérkeztek,
és mélyen tudatosuljon bennük,
hogy bármit ki lehet okoskodni játék közben.
Semmi sem úgy végződik, ahogy azt elterveztük ... soha.
(Nevetés)
És a gyerekek hamar megtanulják,
hogy minden terv kisiklik --
(Nevetés)
és megszokják a gondolatot, hogy minden lépéssel
egy lépéssel közelebb kerülünk
az édes sikerhez,
vagy a vidám kudarchoz.
Firkálással és vázlatokkal kezdünk.
És néha valódi tervrajzokat készítünk.
Néha pedig csak elkezdünk építeni.
Az építés az élmény szívében van.
Aktívan résztvesznek, mélyen belemerülve
az aktuális probléma iránti teljes elkötelezettséggel.
Robin és én, mint munkatársak
a projektek körülményeit
a sikeres befejezés felé irányítjuk.
A siker a cselekvésben van.
A hibákat pedig üdvözöljük és kielemezzük.
A problémák kirakós játékká válnak,
az akadályok pedig eltűnnek.
Amikor szembesülnek különösen bonyolult
akadályokkal vagy összetett problémákkal,
nagyon érdekes viselkedésmód bukkan föl: a díszítés.
(Nevetés)
A még befejezetlen feladat dekorálása
egyfajta elvi érlelés.
Ezekből a közjátékokból mély meglátáshoz,
és bámulatos, új megközelítésekhez jutnak azon problémák megoldásához,
amik nem sokkal azelőtt még frusztrálták őket.
Mindenféle anyagot fel lehet használni.
Még azokból a hétköznapi, utálatos műanyag szatyrokból is
hidat lehet építeni,
erősebbet, mint azt valaha elképzeltük.
És azok a dolgok, amiket megépítenek
még magukat a gyerekeket is lenyűgözik.
Video: Három, kettő, egy, hajrá!
Ez egy hullámvasút, amit hétévesek építettek.
Video: Iggeeen!
(Taps)
Köszönöm. Nagy örömömre szolgált itt lenni.
(Taps)